
_START_ARTICLE_
Pasodoble
_START_PARAGRAPH_
Pasodoble er en tyrefægterinspireret dans, hvor herren fører damen, som hvis hun var den røde kappe._NEWLINE_Pasodoble kan lettest beskrives som tyrefægterens dans. Mange har fejlagtigt troet, at damen var tyren, men dette er helt forkert. Herren er den stolte matador, og damen hans røde kappe. Dansen symboliserer matadorens opvisningsdans efter tyrefægtningen. Han viser, hvordan han besejrede tyren med sit mod og sin kappe. _NEWLINE_Dansetrinnene er egentlig ikke svære, idet de fleste er gåtrin og chassétrin. Dansen er meget præcis og kraftigt betonet. _NEWLINE_Pasodoblen stammer fra Frankrig og er egentlig balletinspireret.